Hey
Hicran yürüş etdi, qəm aldı canım,
Ağlar gözüm, qanlı yaşlar tökər hey.
Dərdü-möhnət bürüyübdü hər yanım,
Qoşub dildə qəm kotanı əkər hey.

Kim mənim tək tənə sözlər götürdü?
Zəhmət çəkib, çox cəfasın itirdi?
Dərd artdı sinəmdə, həddin ötürdü,
Hesabınan dağı-daşı çəkər hey.

Əzəl gündən mehman oldum yad elə,
Dərdim Qafa döndü, göz yaşım selə.
Novrəs İman, işin düşdü müşkülə,
Cavan qəddin yar fəraqı bükər hey.
XX əsrin qoşmaları